[{"text_idx": "#000002", "text": "Rydym yn falch iawn o gyhoeddi bod prosiect newydd \u2018Teithwyr Chwilfrydig\u2019 yn cychwyn dan nawdd yr AHRC!"}, {"text_idx": "#000005", "text": "Prosiect yn torri tir newydd fydd \u2018Teithwyr Chwilfrydig 2: Golygiadau Digidol o Deithiau Thomas Pennant yng Nghymru a\u2019r Alban\u2019. Gan gyfuno golygu testunol traddodiadol a\u0302 thechnegau newydd o\u2019r dyniaethau digidol, dyma fydd y golygiadau ysgolheigaidd cyntaf o deithiau Thomas Pennant (1726\u201398), naturiaethwr a hynafiaethydd o Downing, sir y Fflint. Byddant ar gael ar lein i ddefnyddwyr o bob math."}, {"text_idx": "#000007", "text": "Cafodd Teithiau Pennant ddylanwad mawr ar ddelweddu Cymru a\u2019r Alban \u2013 dylanwad sy\u2019n parhau hyd heddiw. Braint yw gweithio gyda\u2019r Natural History Museum i archwilio sut roedd diddordebau Pennant fel naturiaethwr wedi gyrru ei deithiau. Mae\u2019n gyfle gwych i roi bywyd newydd i\u2019r testunau cyfoethog ac amlhaenog hyn.Bydd ti\u0302m y Teithwyr Chwilfrydig hefyd yn cydweithio gydag ysgolion a chymunedau yn sir y Fflint ac Ynys Skye, ac yn cyd-drefnu arddangosfeydd a\u0302 Pharc Treftadaeth Dyffryn Maes Glas, a\u2019r Gilbert White House yn Selbourne."}, {"text_idx": "#000008", "text": "Rhagor o newyddion yn dilyn!"}, {"text_idx": "#000009", "text": "Cefnogaeth i ddau brosiect cychwynnol ar \u2018Outlines of the Globe\u2019 gan Thomas Pennant"}, {"text_idx": "#000010", "text": "Derbyniodd dau ymchwilydd o\u2019r Ganolfan Uwchefrydiau Cymreig a Cheltaidd arian ar gyfer prosiectau fydd yn hybu mynediad at rai o drysorau\u2019r Amgueddfa Forol Genedlaethol, Greenwich, Llundain. Cyfres o lawysgrifau wedi eu haddurno yw\u2019r Outlines of the Globe, a gyfansoddwyd gan Thomas Pennant (1726-1798), naturiaethwr o sir y Fflint. \u2018Taith ddychmygol\u2019 yw hon, sy\u2019n trafod ardaloedd Gorllewin Affrica a Gogledd Ewrop yn ogystal ag India, Siapan, ac Indonesia. Y mae\u2019n arolwg o\u2019r byd fel y gwelid ef o Brydain yn y ddeunawfed ganrif, yn seiliedig ar brofiad Pennant fel teithiwr, naturiaethwr a hynafiaethydd, ac yn cynnwys gwybodaeth o\u2019r lleoliadau eu hunain oddi wrth rwydwaith eang o ohebwyr rhyngwladol. Bydd y ddau brosiect newydd yn hybu ein dealltwriaeth o sut y dychmygai Prydeinwyr y byd yng nghyd-destun yr ymerodraeth estynedig."}, {"text_idx": "#000013", "text": "Mae\u2019r ddau brosiect yn adeiladau ar waith a gyflwynwyd gan brosiect Teithwyr Chwilfrydig, ac yn dangos arwyddoca\u0302d gwaith Thomas Pennant i rai o gwestiynau allweddol ein cyfnod ni."}, {"text_idx": "#000017", "text": "\u201cTo prevent all disputes about the place and time of my birth, be it known that I was born on June 14th, 1726, old style, in the room now called the Yellow Room; that the celebrated Mrs Clayton, of Shrewsbury, ushered me into the world, and delivered me to Miss Jenny Parry, of Merton, in the parish; who to her dying day never failed telling me. \u2018Ah, you rogue! I remember you when you had not a shirt to your back\u2019\u201d."}, {"text_idx": "#000019", "text": "I weld ble treulioddPennant ei benblwydd ym 1772 gwelwch:"}, {"text_idx": "#000020", "text": "Teithwyr Chwilfrydig: Newyddion a Digwyddiadau 2018"}, {"text_idx": "#000022", "text": "Yn ystod y misoedd diwethaf mae\u2019r ti\u0302m ymchwil wedi bod yn canolbwyntio ar baratoi detholiad o lythyrau ac ysgrifau teithio ar gyfer cyhoeddiad ar-lein. Rydym yn bwriadu lansio\u2019r set cyntaf o destunau ym mis Tachwedd, yn Llundain, mewn cynhadledd yn y Linnean Society (gw. isod). Mae\u2019r broses o baratoi testunau ar gyfer cyhoeddiad digidol wedi bod yn eithaf heriol, gan gynnwys agweddau technegol (megis tagio enwau) sy\u2019n mynd tu hwnt i dasgau golygyddol arferol. Ond bydd hyn yn gadael i ddarllenwyr archwilio\u2019r deunydd mewn gwahanol ffyrdd, gan arwain at ddarganfyddiadau newydd yng nghohebiaeth Pennant. Bydd yn haws deall hefyd sut defnyddiwyd ei waith gan awduron a theithwyr diweddarach. Fel erioed, mawr yw\u2019n diolch i\u2019n ti\u0302m technegol, sef Luca Guariento and Vivien Williams, am hwyluso\u2019r broses gymhleth hon inni cymaint a\u0302 phosib."}, {"text_idx": "#000023", "text": "Arddangosfa a Digwyddiadau Hydref-Rhagfyr 2018"}, {"text_idx": "#000024", "text": "Mae arian y prosiect yn dod i ben eleni, ac rydym am ddathlu pedair blynedd brysur iawn gyda chyfres o ddigwyddiadau i gyd-fynd ag arddangosfa yn Nhy\u0302 Dr Johnson yn Llundain. Mewn cydweithrediad a\u0302\u2019r Curadur, Celine Luppo McDaid, bwriedir archwilio taith enwog Johnson & Boswell i Ucheldiroedd yr Alban yn 1773 mewn goleuni taith Thomas Pennant (blwyddyn yn gynharach!). Ceir hefyd detholiadau o lythyrau a theithiau Hester Piozzi \u2013 cyfaill agos i Johnson a pherthynas i Pennant. Cynhelir gwahanol ddigwyddiadau yn ystod tri mis yr arddangosfa:"}, {"text_idx": "#000033", "text": "Bydd Mary-Ann Constantine yn cyflwyno uchafbwyntiau prosiect pedair blynedd ar Deithiau Thomas Pennant (1726\u20131798) a\u2019r rheiny a\u2019i dilynodd. Dangosir detholiad o\u2019i lyfrau a\u2019i lawysgrifau trwy gydol yr wythnos yn Ystafell Summers y Llyfrgell."}, {"text_idx": "#000034", "text": "Digwyddiad trwy gyfrwng y Saesneg"}, {"text_idx": "#000036", "text": "Dyma ni hanner ffordd trwy\u2019r prosiect yn barod; tu o\u0302l i\u2019r llenni mae gwaith yn mynd yn ei flaen i drawsysgrifio, golygu a \u2018thagio\u2019\u2019r Llythyrau a\u2019r Teithiau, gyda chymorth ein datblygwr systemau Luca Guariento, a\u2019n cynorthwyydd newydd Vivien Williams. Rydyn ni wedi ychwanegu Blog Ymchwil i\u2019r wefan; fel Blog y Cerddwyr mae hwn yn agored i unrhyw un sydd eisiau cyfrannu. Mae sawl digwyddiad y dod lan yn ystod y misoedd nesaf lle bydd aelodau o\u2019r ti\u0302m yn so\u0302n am eu gwaith. Rydyn ni\u2019n falch iawn o gyhoeddi\u2019r newyddion bod yr arddangosfa o waith celf a gynhaliwyd yn Oriel Sycharth llynedd yn symud i Oriel Brondanw, Llanfrothen, yng nghanol mis Mai, ac ymlaen wedyn i Aberystywth. Disgwylir cyfrol o ysgrifau ar wahanol agweddau o Deithiau Thomas Pennant, (gol. Mary-Ann Constantine & Nigel Leask), gan Anthem Press yn y gwanwyn."}, {"text_idx": "#000049", "text": "Cysylltwch a\u0302 ni os oes gennych chi unrhyw ymholiadau, neu os hoffech chi gael aelod o\u2019r ti\u0302m i ddod i siarad a\u0302\u2019ch grwp. A chofiwch bod croeso ichi ysgrifennu pwt bach ar gyfer ein blogiau!"}, {"text_idx": "#000051", "text": "Taith gerdded o gwmpas stad yr Hafod"}, {"text_idx": "#000052", "text": "Bydd y daith gerdded yn un hamddenol, tua 4 milltir, gyda thipyn o aros i wrando ar sgyrsiau a pherfformiadau. Cynhelir y rhan fwyaf o\u2019r rheini yn ystod rhan gyntaf y dydd; mae\u2019n bosib, felly, ichi adael ynghynt os ydych chi\u2019n dymuno. Dewch a\u0302 thocyn bwyd: rydym yn anelu at gael picnic tua 1.15. Bydd y daith yn dilyn llwybrau swyddogol Hafod, ond noder bod rhai ohonynt yn serth ac yn llithrig \u2013 yn enwedig yn y prynhawn pan awn ni lan i Lefel Lampwll (Cavern Cascade). Nid oes ta\u0302l am y dydd, ond croesewir cyfraniadau tuag at Eglwys Newydd ac Ymddiriedolaeth Hafod. NID OES signal ffo\u0302n yma, ond mae ffo\u0302n yn Swyddfeydd y Stad. Dewch a\u0302 chotiau glaw, eli haul a rhywbeth i\u2019ch amddiffyn rhag y gwybed!"}, {"text_idx": "#000053", "text": "Mae\u2019r amserlen isod yn fras iawn a bydd popeth yn dibynnu ar y nifer o bobl sy\u2019n troi lan. Yn ogystal a\u0302\u2019r sgyrsiau hyn (a draddodir yn Saesneg) ceir darlleniadau ac efallai caneuon. Am ragor o wybodaeth cysylltwch a\u0302 mary-ann.constantine@cymru.ac.uk"}, {"text_idx": "#000057", "text": "11.20: Cerdded i lawr o\u2019r Eglwys at swyddfeydd y Stad (taith rwydd, 20-30 munud)"}, {"text_idx": "#000062", "text": "2.15 pm: Cerdded (20-30 munud) o\u2019r ardd, dros y bont ac i\u2019r dde, gan dorri ar draws lan i\u2019r \u2018Gentleman\u2019s Walk\u2019, ac ymlaen i\u2019r twmpath ger Pant Melyn."}, {"text_idx": "#000064", "text": "3pm ymlaen. O\u2019r man yma ceir ymweliadau (mewn grwpiau bach i\u2019r rhai sy\u2019n dymuno) i raeadr Lefel Lampwll (rhyw 10 munud i fyny\u2019r bryn). Noder bod y llwybr yn serth a llithrig."}, {"text_idx": "#000065", "text": "3.30: Dewis i ddychwelyd yn syth no\u0302l i\u2019r Eglwys, neu gymryd llwybr heibio\u2019r Arce\u0302d Gothig (ar ei newydd wedd), a\u2019r Bont Sha\u0302n (Chainbridge) \u2013 sy\u2019n ychwanegu rhyw 20-30 munud i\u2019r daith."}, {"text_idx": "#000066", "text": "4-4.30 dychwelyd i Eglwys Newydd ac ymadael."}, {"text_idx": "#000067", "text": "All images courtesy of the National Library of Wales, unless stated otherwise 2015 (Welsh)"}]